Lav et referat af nedenstående tekst:

Tekst:
Endnu en gang var det de hurtigste ryttere, der skulle kæmpe om etapesejren i CRO Race. Men for første gang måtte Jonathan Milan se sig slået på stregen. 4. etape af det kroatiske løb blev således vundet af Axel Laurance foran Milan, der dog udbyggede sin samlede føring i løbet. Jonas Vingegaard kom i mål som nummer 25 i samme tid som de forreste og er fortsat på andenpladsen i klassementet. Dog er danskeren nu ti sekunder efter Jonathan Milan, da italieneren hentede i alt ni bonussekunder på etapen fredag. Top-3 på 4. etape: 1. Axel Laurance (B&B Hotels - KTM) 2. Jonathan Milan (Bahrain - Victorious) 3. Matej Mohoric (Bahrain - Victorious) Dårligt vejr - herunder regn - satte sit præg på etapen, og danske Jonas Gregaard, som er kaptajn på Uno-X-holdet, var en af de ryttere, der måtte en tur i asfalten. Gregaard kom på cyklen igen og i mål som nummer 42 i samme tid som etapevinder Axel Laurance. Jonas Gregaard er nummer otte i klassementet, 29 sekunder efter Jonathan Milan. De sidste etaper af CRO Race køres i weekenden. Sidste etape søndag har mål i den kroatiske hovedstad, Zagreb.

Referat:
Jonas Vingegaard kom i mål med feltet på 4. etape af CRO Race og er stadig nummer to i klassementet før de sidste etaper i weekenden.